Kongreya Civaka Demokratîk û Komxebata Tendurstiyê
Komcivîn dê roja Yekşemê bi pilansazîya ji bo serdema paşerojê û bi encamnameyekî bidawî bibe.
Ji aliyê Kongreya Civaka Demokratîk ( KCD ) ve di 3 -5 ê meha Berfanbarê dê, li ser Tendurstiyê, li Diyarbekirê komxebatekî tê li darxistin. Li ser navê Kongi* reya Civaka Demokratîkê, ji Rêvebirê Sendîkayan Kendkarên Tendirûstîyê ( SES) Mehmed Siddik Akin dibêje ku sazîyên sivîl û sendîqayên herêmê di nav KCD’ê de tên temsil kirin, herwiha odeyên doktoran jî tê de cîh digrin. Akin destnîşan dike ku demekî berê di nav KCD ‘ê pirsa “di pergala xweserîya Demokratîk de rewşa tendirûstîyê dê çawabe?” hatiye nîqaş kirin. Akin diyar dike ku bi têkilîyên hilberînê yên kapîtalîst, bi pêşketina pîşesazîyê, bi zêdebûna şeran, bi ruxandina pergala ekolojîk û pêve girêdayî jîyana xwezayî jî ber bi xerabbûnê ve çîye ev yek bûye egera hawireke nebaş a ji bo jîyanê. Rêvebirê SES’ê got ku ev rewş li ser jîyana mirovan bandoreke neyinî çêkiriye. Herwiha hatiye fêm kirin ku tendirûstî pir girîng e û têkiliya Tendurstiyê, nîşaneya têkilîyên giştî ne. Sidik Akin weha dewam dike “ Civakeka ku pirsgirêkên xwe yên fizîkî, rûhî çareser nekiribe, azadbûna wê ya civakê jî ne mumkun e. Tekoşîna civakê ya mafê tendirustîyê, di heman demê de li hember pergala mêtîngerîyê alîyekî azadbûnê ye jî. Cîhê ku ev derfetên bêhempa yên ku divê ji bo tendirustîyê were bikar anîn, em dibînin ku ji bo çek û şeran tê bikaranîn. Sidik Akin li ser navê Lijneya Tendurstiyê ya KCD dide zanîn ku ji ber şer, koçberkirina bi zorê, pişaftin û tune hesibandin, qirkirina xwezayê, bêkarî û xizanîyê welat û newekhevîya herêman, erdnîgarîya Kurdîstanê ji bo gelê ku li ser dijî, buye hawireke nebaş. Birêz Akin diyar dike ku ev hawira nebaş a ji bo tendirûstîyê bi xwe re polîtîkayên desthilatdaran ên ku ji bo polîtîkayên mêtîngerî bidomînin, vê rewşê dijwarttir dike. Sidik Akin dibêje ku wekî KCD ew; di serî de pirsgirêka kurd, herwiha ji bo pirsgirêkên civakê, pêşnîyarên xwe zelal dikin û pêşnîyaran dikin. Xebatên pirsgirêkên tendirûstîyê ji peywirên yekemin yên KCD’ê ne da ku ji bo ji pirsgirêkên bingehîn ên civakê werin çareserkirin. Birêz Akin dibêje li ser van pirsan pêdivî hatiye dîtin ku komxebata tendirûstîyê were li dar xistin. Sidik Akin weha dewam kir “ em li ser sê xalan disekinin, dewlet gere sistemeka çawa bipejirîne, şaredarîyên herêmê di hêla tendirûstîyê de çi bikin, sazîyên sivîl û gel divê çi bikin... niqaş piranî dê li ser van esasan werin kirin” Di çarçoveya komxebata ku dê sê roj dewam bike, 4 atolye ( workshop ) jî dê were li darxistin. Di atolyeyan de dê van xalan werin nîqaş kirin : Di Pêvajoya Dîrokê de Tendirûstî; Di Heremê de Tendirûstîya Rojane; Rewşa Kedkarên Tendirûstîyê Çiye; Di Pergala Xweserîya Demokratîk de Tensirûstî wê çawa be? Di van atolyeyan de nêzikê 120 xebatkarên tendirustîyê ên Kurd ên ku ji ji çar aliyên Kurdîstanê û ji Avrupayê hatine, dê cîh bigrin û nîqaşan bikin. Encamên van niqaşan dê di komxebatê de weke rapor dê were pêşkêş kirin. Sidik Akin da zanîn ku di komxebatê de gelek mijar dê werin nîqaş kirin û çend konferans jî dê werin li darxistin. Birêz Akin weha dewam dike “ Partiyên Sîyasî ên kurd weke BDP, sazîyên sivîl, polîtiqaya wan ji bo tendirustîyê tuneye. Belkî nîqaşên ku di komxebatê de werin kirin, bingeha politiqayên Tendurstiyê bide avêtin an jî hinek gavên biçuk bin jî, gavên rast bêne avêtin” Komcivîna ku bi beşdariya dehan doktor û xebatkarên Kurd ên tendirûstiyê tê lidarxistin dê roja Yekşemê êvarê bi pilansazîya ji bo serdema paşerojê û bi encamnameyekî bidawî bibe.